Hugi.is - Hljóðfæri - Greinar - Allt sem þú þarft að vita um hljóðfæri
jokull123 fyrir 13 árum, 10 mánuðum Fjöldi lestra: 2141
Allt sem þú þarft að vita um hljóðfæri
Gítar er strengjahljóðfæri. Rétthentir gítarleikarar slá á strengina með hægri hendi og velja nótur og hljóma með vinstri hendi en öfugt er farið með örvhenta gítarleikara. Hljóð myndast þegar slegið er á streng og hann víbrar með þeim afleiðingum að kassi og háls gítarsins óma og mynda hljóm.
Gítarar eru annað hvort kassagítarar eða rafmagnsgítarar eða bæði (hálfkassagítarar). Rafmagnsgítarar eru tengdir við gítarmagnara sem kemur í stað kassans við að magna upp hljóminn.
Á gítarhausnum má finna stilliskrúfur, sem stilla strengi gítarsins að tiltekninni tónhæð. Hálsinn er með gripabretti þar sem myndaðir eru hljómar með fingrunum og á sjálfum búknum er að finna brú sem að festir strengina niður, og ef um rafmagnsgítar um ræðir þá eru þar líka nemar (“pickup”) sem nema titringinn og ýmsir stillitakkar (t.d. fyrir hljóðstyrk og tón).
Píanó eða slagharpa er stórt hljóðfæri sem flokkast getur sem hljómborðshljóðfæri, ásláttarhljóðfæri og strengjahljóðfæri. Það hefur strengi sem slegið er á með hömrum, en hömrunum er stjórnað af hljómborði og því spilar píanóleikarinn í raun á hljómborð. Tvær helstu gerðir píanós eru upprétt píanó, þar sem strengirnir liggja lóðrétt, og flygill, þar sem strengirnir liggja lárétt. Nafnið píanó er stytting á ítalska orðinu pianoforte, sem er aftur stytting á gravicembalo col piano e forte en það þýðir semball sem hægt er að spila á bæði veikt og sterkt. Píanóið var fundið upp af harpsíkordasmiðnum Bartolomeo Cristofori, nákvæmt ártal er ekki vitað, en vitað er að píanó sem hann smíðaði var í eigu Mediciættarinnar árið 1700. Ein helsta nýjungin við píanóið var demparapedallinn en hann var þó ekki í upprunalegu píanóum Cristoforis heldur var það Gottfried Silberman, orgelsmiður. Píanóið var lítið þekkt til að byrja með, en á klassíska tímabilinu, og enn frekar því rómantíska, sló það í gegn, svo að segja, og varð fljótlega eitt vinsælasta hljóðfærið.
Trommur eru ásláttarhljóðfæri. Dæmigerð tromma er þannig að skinn er strekkt yfir opið á hólklaga grind. Oftast eru notaðir kjuðar við áslátt trommunnar.
Nokkrar gerðir af trommum:
Sneriltromma
Bassatromma
Tom tom tromma
Bongó tromma
Kongó tromma
Timbalar
Röddiner líka hljóðfæri sem ekki má gleyma.
Vona að þið hafið haft gaman af
Úr Wikipedi, frjálsa alfræðiritinu
neutronnn fyrir 13 árum, 10 mánuðum
Bíddu… er þetta bara copy paste af wikipedi? og er það leyft sem grein:>?
HlynurS fyrir 13 árum, 10 mánuðum
Helst ekki…
Þess má geta að í reglum áhugamálsins stendur eftirfarandi:
“4. c. Allar greinar verða að vera eigið verk notandans. Og ég bendi á að það á auðvitað alltaf að fylgja heimildarskrá með greinum ef notandi fékk heimildir einhversstaðar frá.”
Sem mér sýnist ekki vera í þetta skiptið, en roadrunner hefur leyft þessu að leka í gegn.
tele fyrir 13 árum, 10 mánuðum
hey af hverju leyfðiru þá allar listaritgerðirna
Starr fyrir 13 árum, 10 mánuðum
óó face á morgoth *5*
Vegna þess að þar var komið skýrt fram að listinn hafði verið tekinn af ákveðinni síðu og að þetta væri verk þeirra sem skrifa á þá síðu.
Svo er þetta auðvitað ekkert allveg 100% heilagar reglur, það má beygja þær aðeins við og við…
OG er þetta ekki vísun í heimildir?
miklu frekar bara að senda inn link á digitaldreamdoor eða senda sem kork, plús það að lang flestir vita af síðunni
Whatever, þetta er búið og gert. Óþarfi að væla yfir því út í eitt.
jokull123 fyrir 13 árum, 10 mánuðum
ég setti heimild og líka þetta er ekki bara copy paste
Trommur eru ásláttarhljóðfæri.
no shit =/
Veistu hvað þótt þú sért svona gáfaður þá eru það ekki allir. Sumir vita ekki einu sinni hvað munin á strengja hlóðfæri og ásláttarhljóðfærum. Ég veit það reyndar því ég hef æft á hljóðfæri í 7 ár!
ÞAð er nú farið í svona grunnatriði í tónmennt í flestum grunnskólum landsins…
Kongull fyrir 13 árum, 10 mánuðum
Nei alls ekki, það er málið. Það er kennd grunn tónfræði í fæstum grunnskólum landsins sem er mjög lélegt, það þarf virkilega að bæta kennslu í tónmennt hér. Í gamla skólanum mínum vorum við látin hlusta á klassíska tónlist og teikna myndir af því sem okkur fannst á meðan, annars var okkur ekkert kennt í tónfræði svo að ég muni eftir.
tónmennt og tónfræði er ekki það sama. Samkvæmt aðalnámskrá grunnskóla eiga skólar að sjá fyrir nemendum sínum upp í sjöundabekk fyrir grunn tónmennt, þ.e. segja frá beethoven og muninn á strengjahljóðfærum, slagverki og tréblásturshljóðfærum.
Ég sagði tónmennt en ekki tónfræði. Tónfræði er lítil og stór bil og frýgískur tónstigi og allt þannig stuff.
dha fyrir 13 árum, 10 mánuðum
Ég held að það sé nú kennd einhver tónmennt í flestum skólunum. Mig minnir að það sé skylda í námsskránni …
En það er satt að það þyrfti að bæta hana aðeins sumsstaðar.
Í gamla skólanum mínu er forskóli á blokkflautu í 2-3 bekk, krakkar mega fara í tónskóla eftir það en í 4-7 bekk er líka kennd tónmennt þar sem er farið í grunnatriði í tónlist og tónlistasögu. Samt ekkert um nótur og tónfræði og þannig.
Já ok, ég misskildi þetta aðeins.
HoddiDarko fyrir 13 árum, 9 mánuðum
þurftiru að æfa í 7 ár til að fatta það? :S
MessorD fyrir 13 árum, 10 mánuðum
“Allt sem þú þarft að vita um hljóðfæri”
þarf maður ekki að vita meira en þetta sem stendur í greininni?
ShaiHulud fyrir 13 árum, 10 mánuðum
Augljóslega ekki.
Jú ef þú hefur min áhuga en ef þú vilt bara fræðast um þau þá er þetta allt sem þú þarft að vita
uuu…þú veist að það eru til fleiri hljóðfæri en þetta?
Veit ekki, ágætlega uppsett grein en mjög lítið farið útí hljóðfærin og farið mjög mismunandi útí þau, talað um sögu gítars og píanós en ekkert sagt frá rödd eða trommu (get ekki búist við að það sé hægt að skrifa mikið þannig um röddina). Einnig fannst mér vanta fleiri hljóðfæri þar sem að þetta eru nú vinsælustu hljóðfærin sem flestir vita mest um, frekar að velja kannski 1-2 blásturshljóðfæri, kannski eitt tré- og annað málmblásturs, fara eitthvað útí slagverk s.s. klukknaspil, marimba og fleira, semsagt taka kannski 1-2 af hverju.
GufuKafari fyrir 13 árum, 10 mánuðum
Snilldar undirskrift :D
Haha þetta var í Futurama.
OlgeirH fyrir 13 árum, 10 mánuðum
Þetta þykir mér nú ekki eiga að hafa titilinn "ALLT sem þú þarft að vita um hljófæri." Lýsingin á trommunum er nú mjög léleg, og er ég alveg viss um að sá sem hefur aldrei séð trommu áður myndi vera einhverju nær við þessa lýsingu. Svo þetta seinasta, Röddin er líka hljóðfæri, það vita það allir en það er ekki allt sem maður þarf að vita, lýsa kannski aðeins hvernig röddin virkar. Gítarinn og Píanóið er alveg fínt, en ég myndi nú ekki gefa þessari grein margar stjörnur einnig þar sem hún er ekki eftir þig sjálfan, kannski 1 og hálf stjarna.
Ef þetta er allt sem maður þarf að vita er heimurinn illa staddur.
Eru ekki til nein hljóðfæri í þínum huga önnur en gítar, píanó og trommur?
Arcent fyrir 13 árum, 10 mánuðum
þessi grein er vægast sagt í slappari kantinum…
3 hljóðfæri? … c/p ?
P.S. Röddin er ekki hljóðfæri, hljóð-færi er eitthvað utanaðkomandi líkama okkar sem að gerir okkur kleipt að gera ýmsa tóna… annars væru hendurnar á okkur hljóðfæri… hausinn á mér væri hljóðfæri ef ég lemdi honum í vegg eftir að hafa lesið þetta…
… no offence…
sverrirf fyrir 13 árum, 10 mánuðum
Það var fullt meira sem mig langaði að vita um hljóðfæri! Hvar er það allt?!
ASS fyrir 13 árum, 10 mánuðum
Hehe, hálfkassagítar…
Áttu þá við hollowbody eða kassagítar með picup-um?
Kannski einhver geti svarað því en ég hef lengi velt fyrir mér undir hvað harmonika flokkist…
MrSir fyrir 13 árum, 10 mánuðum
Það er líka til Semi-hollowbody
Og ég held að harmonikkan flokkist alveg örugglega undir hljómborðshljóðfæri
Ég held að harmonikka flokkist aðallega undir hljómborðshljóðfæri … En hún gæti líka talist blásturshljóðfæri því hljóðið myndast með lofti.
Þetta er án efa mesta skítagrein sem ég hef lesið…og ég hef lesið mikið af lélegum greinum sbr. “breiðholtið”
ElNordo fyrir 13 árum, 10 mánuðum
Já þetta er fáránleg grein verð ég að taka undir með fleirum.
Þetta eru einhver smá textabrot um 3 hljóðfæri af örugglega nokkrum þúsundum tegunda sem til eru.
Svo má deila hvort röddin sé hljóðfæri, ég vil meina að hún sé það ekki frekar en að klæða sig í stígvél og traðka ofan á skottið á köttum(með hljóðnema í ólinni að sjálfsögðu) og kalla það hljóðfæri. Söngur og hljóðfæraleikur er tvennt ólíkt.
Þessi grein sagði mér þvert á móti allt sem ég þarf að vita um hljóðfæri og ég er viss um að greindarvísitala mín lækkaði um 2 við lesturinn(svo hún er í svona 15,7 núna).
Af hverju er gítar ekki alveg eins ásláttarhljóðfæri ef fólk slær á strengina eins og þú segir?
Af hverju segirðu kongó trommur en ekki konga trommur eins og þær eru kallaðar á íslensku?
Af hverju er ég svona ótrúlega leiðinlegur gaur?
Til þess að svara síðustu spurningunni þá er það af því ég fékk bara eina afmælisgjöf þegar ég átti afmæli um daginn og það var ekki einu sinni frá foreldrum mínum.
(Ég vona að ég hafi ekki sært aðra en sjálfan mig og hverfandi stolt mitt með þessari fúlu gagnrýni)
það eru samt til nótur fyrir röddina og líka hægt að æfa hana þannig að það komi flott hljóð úr henni einsog að gítarleikari æfir sig á gíta
Röddin í Robert Plant er hljóðfæri.
sponsipro fyrir 13 árum, 10 mánuðum
þetta er mjög flott en ég nennti ekki að lesa allt.
það veit enginn hver ég er og ég ætla að halda því þannig
það sem að þú þarft að vita um hljóðfæri?
Moonchild fyrir 13 árum, 10 mánuðum
Rétthentir gítarleikarar slá á strengina með hægri hendi og velja nótur og hljóma með vinstri hendi en öfugt er farið með örvhenta gítarleikara
Vicarious fyrir 13 árum, 10 mánuðum
og hvurs vugna vilt þú halda því fram ?
því að bæði ég og vinur minn erum örvhentir, ég er bassaleikari og hann gítarleikari, en spilum ‘rétthent’ á öll hljóðfæri.
Það er ekki rétt að segja að örvhentir spili bara svona á hljóðfæri og rétthentir spili bara hinsegin.
milesdavis fyrir 13 árum, 10 mánuðum
Hann er öruglega að tala um hvað er algengara. En þetta er ekki regla. ÉG er örvhentur og spila á bassa fyrir rétthenta.
mér datt það svosem í hug, en hann hefði þá getað sagt að það væri algengara að rétthentir noti vinstri höndina á hálsinn o.s.frv.
Ég er líka örvhentur og spila líka eins og þú á bassa
Sumir gítarleikarar eru “örvhentir gítarleikarar” þótt þeir séu ekki örvhentir venjulega. Þeir eru þá bara pínulítið jafnhentir.
En það er satt, maður þarf ekki að spila örvhent þótt maður sé örvhentur. Eins með rétthenta. Ég t.d. borða öfugt þótt ég sé rétthent, ég er samt ekki örvhent.
JackTorrance fyrir 13 árum, 10 mánuðum
jafnvígur á maður að segja ekki jafnhentur ;)
Ég hef oftar heyrt jafnhentur :P En það skiptir ekki svo miklu máli ;)
nei það skiptir engu máli ;)
loksinns kemur eitthvað jákvætt…!!!!! eða í áttina að því. Þið fólk eruð eins vélmenni sem gerið ekkert annað en að finna það vonda við heiminn :P lærið að njóta þess…
Hvernig trommur eru timbalar?
Mér finnst vanta smá um blásturshljóðfæri, kannski ætti ég að gera það einhverntímann þegar ég hef tíma?
Annars flott og skemmtileg grein :) Mér finnst svona einfaldir textar alltaf ágætir :P
Equus fyrir 13 árum, 10 mánuðum
Vá takk. Nú veit ég allt um hljóðfæri.
SynnerHudson fyrir 13 árum, 10 mánuðum
Mættir segja aðeins betur frá hverju og einu og ég held þú hefðir átt að skýra greinina frekar “svolítið” um trommur píanó og gítar, annars finnst mér að fyrst að nafnið er ,,allt sem þú þarft að vita um hljóðfæri" ekki eiga við vegna þess að það eru til fleiri en 3 hljóðfæri.
PalliMoon fyrir 13 árum, 10 mánuðum
Mér finnst þetta arfaslök grein um nokkurnveginn ekki neitt
TheCore fyrir 13 árum, 10 mánuðum
Frábært! Nú veit ég allt um hljóðfæri. Takk.
4chan fyrir 13 árum, 10 mánuðum
lol í poka………………………………………….
EvilEyE fyrir 13 árum, 8 mánuðum
Já mjög góð grein og allt í læ að ná í upplýsingarnar svona því þær eiga rétt á sér. Varðandi sögu gítarsins þá byrjaði hljóðfæri með strengi og kassa fyrir um 5000 árum síðan eða það halda menn. Mjög algengt var að gítarar voru með allt að 20 strengjum. Á tímum þegar Barrokk var vinsælt voru til gítarar en þeir voru samt ekkert í stíl við það sem við erum vön. Fyrsti einstaklingurinn til að setja saman gítar eftir þeirri hugmynd að hann eigi að vera 6 strengir og er reyndar maðurinn sem fann upp klassíska gítarinn sem notaður er í dag. Hann hét Antonio de Torres en hann fæddist 1817 og dó í Almeria 1892. Gítarinn er í raun hljóðfæri sem var hannað út frá lútu en gítarsmiðir eru með starfsheitið Luthier. Lútan var mikið notuð á spáni af Márum en þegar þeir misstu völdin var ákveðið að þróa nýtt þjóðarhljóðfæri.